2.  2. ลักษณะการประกอบธุรกิจ

3.  

2.1 ประวัติความเป็นมาและการเปลี่ยนแปลงและพัฒนาการที่สำคัญ

บริษัทหลักทรัพย์จัดการกองทุน เอ็มเอฟซี จำกัด (มหาชน)
เป็นบริษัทจัดการกองทุนรวมแห่งแรกของประเทศ จดทะเบียนประกอบธุรกิจเมื่อวันที่ 14 มีนาคม
2518 ภายใต้ชื่อเมื่อจดทะเบียนแรกเริ่มว่า บริษัท กองทุนรวม จำกัด
โดยมีวัตถุประสงค์ในการจัดตั้งให้เป็นสถาบันการเงินที่มีส่วนร่วมในการระดมเงินออมจากประชาชนทั่วไปเพื่อพัฒนาตลาดทุนของประเทศ
ทั้งนี้ เป็นการร่วมมือระหว่างรัฐบาลไทย และบรรษัทการเงินระหว่างประเทศ (International
Finance Corporation หรือ IFC)
และได้รับอนุญาตจากกระทรวงการคลังให้ประกอบธุรกิจหลักทรัพย์ประเภท “กิจการจัดการลงทุน”
เมื่อวันที่ 29 ธันวาคม 2518 ผู้ถือหุ้นใหญ่ของบริษัทในปัจจุบันประกอบด้วย กระทรวงการคลัง
ธนาคารออมสิน และบรรษัทเงินทุนอุตสาหกรรมแห่งประเทศไทย

ธุรกิจจัดการกองทุนที่บริษัทได้รับอนุญาตให้ดำเนินการมี 3 ประเภท โดยมีรายละเอียดดังนี้

1. กองทุนรวม ได้รับอนุญาตจากกระทรวงการคลัง ให้ประกอบธุรกิจหลักทรัพย์ประเภท
“กิจการจัดการลงทุน” ตามใบอนุญาตเลขที่ 103/2518 เมื่อวันที่ 29 ธันวาคม 2518
โดยจัดตั้งกองทุนสินภิญโญซึ่งเป็นกองทุนรวมภายในประเทศกองทุนแรกในปี 2520 ด้วยมูลค่าแรกเริ่ม
100 ล้านบาท สำหรับกองทุนรวมต่างประเทศกองทุนแรกได้จัดตั้งในปี 2529
คือกองทุนเปิดไทยแลนด์ฟันด์ มีมูลค่าแรกเริ่ม 30 ล้านเหรียญสหรัฐ

2.  กองทุนสำรองเลี้ยงชีพ
    ได้รับอนุญาตจากกระทรวงการคลังให้เป็นผู้จัดการกองทุนสำรองเลี้ยงชีพตามกฎกระทรวงการคลัง
    ฉบับที่ 162 (พ.ศ. 2526) ในปี 2527

3.  กองทุนส่วนบุคคล ได้รับอนุญาตจากกระทรวงการคลังให้ประกอบธุรกิจหลักทรัพย์ประเภท
    “การจัดการกองทุนส่วนบุคคล” ในปี 2540

นอกจากนี้ บริษัทได้รับอนุญาตให้ทำหน้าที่เป็นนายทะเบียนหลักทรัพย์จากกระทรวงการคลังในปี 2525
และจากสำนักงานคณะกรรมการกำกับหลักทรัพย์และตลาดหลักทรัพย์ ในปี 2536

การเปลี่ยนแปลงและพัฒนาการที่สำคัญเกี่ยวกับการประกอบธุรกิจและการบริหารงานในระยะ 5
ปีที่ผ่านมา :

-   ในปี 2544 บริษัทได้ดำเนินการเปลี่ยนชื่อบริษัทกับกระทรวงพาณิชย์
    โดยเปลี่ยนชื่อบริษัทจากเดิม “บริษัทหลักทรัพย์ กองทุนรวม จำกัด (มหาชน)” เป็นชื่อใหม่
    “บริษัทหลักทรัพย์จัดการกองทุน เอ็มเอฟซี จำกัด (มหาชน)” เมื่อวันที่ 9 มีนาคม 2544 ทั้งนี้
    เพื่อให้ชื่อของบริษัทสะท้อนถึงลักษณะการประกอบธุรกิจจัดการกองทุนที่ชัดเจนมีความโดดเด่น
    และเป็นที่จดจำได้ง่ายสำหรับลูกค้าและนักลงทุนทั่วไป ในขณะเดียวกัน
    บริษัทได้ปรับเปลี่ยนสัญลักษณ์ (Logo) ของบริษัทใหม่ในโอกาสนี้ด้วย ในด้านการจัดการกองทุน
    บริษัทได้จัดตั้งกองทุนเพื่อการร่วมลงทุน (Thailand Equity Fund)
    ขึ้นตามนโยบายของรัฐบาล โดยมีผู้ถือหน่วยลงทุนเป็นสถาบันโดยสถาบันหลัก ได้แก่
    กองทุนบำเหน็จบำนาญแห่งรัฐแคลิฟอร์เนีย (CalPERS), Lombard Inc.,
    ธนาคารเพื่อการพัฒนาเอเชีย (ADB), บรรษัทการเงินระหว่างประเทศ (IFC)
    นอกจากนี้ยังมีสถาบันการเงินไทยอีก 13 แห่งด้วย

-   ในปี 2545 บริษัทเป็น 1 ใน 5 บริษัทจัดการกองทุนที่ได้รับอนุญาตจากสำนักงานคณะกรรมการ
    ก.ล.ต. ให้จัดตั้งกองทุนที่ลงทุนในต่างประเทศ (Foreign Investment Fund)
    โดยบริษัทได้จัดตั้งกองทุนเปิด เอ็มเอฟซี โกลบอล อิควิตี้ ฟันด์ (MFC Global Equity
    Fund) เสนอขายแก่นักลงทุนไทย โดยได้รับความร่วมมือจาก Wellington Management
    Inc. ซึ่งได้รับการตอบรับจากนักลงทุนเป็นอย่างดียิ่ง

-   ในปี 2546 บริษัทได้ปรับโครงสร้างองค์กร โดยแบ่งงานของบริษัทออกเป็น 4 สายงาน คือ
    สายการตลาด สายจัดการกองทุน สายปฏิบัติการ และสายบริหารการเงินและศูนย์กำไร
    จากเดิมที่มี 3 สายงาน คือสายพัฒนาธุรกิจ สายจัดการกองทุน และสายบริหาร
    ในด้านการจัดการกองทุน บริษัทได้รับความไว้วางใจจากคณะกรรมการกองทุนวายุภักษ์
    ให้บริหารกองทุนรวมวายุภักษ์ หนึ่งซึ่งมีมูลค่าเริ่มต้น 100,000 ล้านบาท
    ร่วมกับบริษัทหลักทรัพย์จัดการกองทุน กรุงไทย จำกัด (มหาชน)
    โดยบริษัทเป็นผู้จัดการกองทุนเป็นมูลค่า 50,000 ล้านบาท ซึ่งกองทุนรวมวายุภักษ์ หนึ่ง
    เป็นกองทุนรวมที่มีขนาดใหญ่ที่สุดในประเทศ

2.2 ภาพรวมการประกอบธุรกิจของบริษัท

 

 การจัดการกองทุนรวม

บริษัทหลักทรัพย์จัดการกองทุน เอ็มเอฟซี จำกัด (มหาชน)
เป็นบริษัทจัดการกองทุนรวมแห่งแรกในประเทศไทย
โดยได้รับอนุมัติจากกระทรวงการคลังให้ดำเนินธุรกิจจัดการกองทุนในปี 2518 ต่อมาในปี 2535
สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
ได้ให้ใบอนุญาตจัดการกองทุนรวมแก่บริษัทใหม่อีก 7 ราย ทำให้มีการแข่งขันขึ้นในธุรกิจนี้
และได้อนุมัติให้มีการจัดตั้งบริษัทหลักทรัพย์จัดการกองทุนเพิ่มขึ้นอีก 4 ราย ในปี 2539 และ 2
รายในปี 2540 ปัจจุบันจำนวนบริษัทหลักทรัพย์จัดการกองทุนที่มีการบริหารกองทุนทั้งสิ้น 14 ราย

 การบริหารกองทุนสำรองเลี้ยงชีพ

บริษัทได้รับอนุมัติจากกระทรวงการคลังให้เป็นผู้จัดการกองทุนสำรองเลี้ยงชีพตั้งแต่ปี 2527
หรือเป็นเวลากว่า 19 ปี
ปัจจุบันมีนิติบุคคลที่ได้รับอนุญาตจากกระทรวงการคลังให้เป็นผู้จัดการกองทุนสำรองเลี้ยงชีพจำนวน
19 ราย ประกอบด้วย ธนาคารพาณิชย์ 5 ราย บริษัทหลักทรัพย์ 1 ราย
บริษัทหลักทรัพย์จัดการกองทุน 11 ราย และบริษัทประกันชีวิต 2 ราย

นอกเหนือจากการบริหารกองทุนสำรองเลี้ยงชีพแล้ว บริษัทยังให้คำปรึกษาเรื่องต่างๆ
ที่เกี่ยวกับการจัดตั้งกองทุน การรับโอนกองทุน (เปลี่ยนผู้จัดการกองทุน) การจัดทำข้อบังคับกองทุน
การดำเนินการยื่นจดทะเบียนกองทุนต่อนายทะเบียน
และการจัดทำเอกสารต่างๆของกองทุนตามข้อตกลง

การทำหน้าที่ผู้จัดการกองทุนสำรองเลี้ยงชีพ จะอยู่ภายใต้ข้อกำหนดของกฎหมาย
กฎระเบียบของนายทะเบียน และข้อตกลงระหว่างคณะกรรมการกองทุนและบริษัท
สาระสำคัญประกอบด้วย
การบริหารเงินกองทุนให้เกิดประโยชน์สูงสุดภายใต้ความเสี่ยงที่กองทุนรับได้
การกระจายผลประโยชน์ให้สมาชิกกองทุน การจัดทำรายงานส่งส่วนราชการ คณะกรรมการกองทุน
และสมาชิกกองทุน รวมทั้งการจ่ายคืนเงินกองทุนกรณีที่สมาชิกพ้นสมาชิกภาพ

การจัดการกองทุนส่วนบุคคล

บริษัทได้รับอนุมัติจากกระทรวงการคลังให้ดำเนินธุรกิจการจัดการกองทุนส่วนบุคคล เมื่อวันที่ 15
มีนาคม 2540 ด้วยจุดมุ่งหมายที่จะขยายการให้บริการแก่นักลงทุนในรูปแบบต่างๆ
กองทุนส่วนบุคคลเป็นกองทุนที่สามารถกำหนดรูปแบบการลงทุนให้เป็นไปตามความต้องการของลูกค้าแต่ละราย
ซึ่งได้แก่บุคคลธรรมดาทั่วไป นิติบุคคล รวมถึงคณะบุคคลทั้งชาวไทยและต่างประเทศ

ปัจจุบันมีนิติบุคคลที่ได้รับอนุญาตจากกระทรวงการคลังให้เป็นผู้จัดการกองทุนส่วนบุคคลจำนวน 18
ราย ประกอบด้วย ธนาคารพาณิชย์ 3 ราย บริษัทหลักทรัพย์ 3 ราย
และบริษัทหลักทรัพย์จัดการกองทุน 12 ราย

 

 การเป็นนายทะเบียน

บริษัททำหน้าที่เป็นนายทะเบียนให้แก่กองทุนรวมทั้งในประเทศและต่างประเทศที่บริษัทเป็นผู้จัดการกองทุน
โดยในปัจจุบันมีกองทุนที่บริษัทเป็นนายทะเบียนทั้งสิ้น 68 กองทุน

สำหรับการเป็นนายทะเบียนให้แก่พันธบัตรของรัฐวิสาหกิจต่างๆ นั้น
บริษัทมิได้รับเป็นนายทะเบียนตั้งแต่ปี 2538 เป็นต้นมา
เนื่องจากกระทรวงการคลังได้พิจารณาเห็นชอบให้ธนาคารแห่งประเทศไทยเป็นนายทะเบียนและตัวแทนจ่ายเงินให้แก่พันธบัตรรัฐวิสาหกิจที่กระทรวงการคลังค้ำประกันเงินต้นและ

ดอกเบี้ยตั้งแต่ปี 2537 ทั้งนี้เพื่อให้พันธบัตรรัฐวิสาหกิจสามารถเข้าซื้อขายในตลาดรับซื้อคืนได้
ซึ่งจะก่อให้เกิดประโยชน์แก่สถาบันการเงินที่ลงทุนในพันธบัตรรัฐวิสาหกิจ

ในปัจจุบัน งานทางด้านการเป็นนายทะเบียนของบริษัทจึงมีเพียงพันธบัตรโทรศัพท์ครั้งที่ 4
ซึ่งได้เริ่มครบกำหนดการไถ่ถอนตั้งแต่ปี 2538 โดยจะเสร็จสิ้นในปี 2548

3.  โครงสร้างรายได้

  หน่วย : ล้านบาท

+--------------+---------------+-------+----+----+-----+----+----+----+
| ประเภทรายได้  | ดำเนินการโดย   | %     | ปี  | %  | ปี   | %  | ปี  | %  |
|              |               |       | 25 |    | 2   |    | 25 |    |
|              |               | การถ  | 44 |    | 545 |    | 46 |    |
|              |               | ือหุ้นขอ |    |    |     |    |    |    |
|              |               | งบริษัท |    |    |     |    |    |    |
+--------------+---------------+-------+----+----+-----+----+----+----+
| รายได้จากก    | บลจ. เอ็มเอฟซี  | -     | 18 | 7  | 247 | 8  | 32 | 7  |
| ารจัดการกองทุน | จำกัด (มหาชน)  |       | 1. | 9. | .67 | 6. | 9. | 8. |
|              |               |       | 51 | 90 |     | 51 | 48 | 16 |
+--------------+---------------+-------+----+----+-----+----+----+----+
| รายได้อื่น      | บลจ. เอ็มเอฟซี  | -     | 2  | 1  | 24  | 8. | 8  | 1  |
|              | จำกัด (มหาชน)  |       | 6. | 1. | .47 | 55 | 0. | 9. |
|              |               |       | 69 | 75 |     |    | 35 | 06 |
+--------------+---------------+-------+----+----+-----+----+----+----+
| ราย          | บริษัท เอ็มเอฟ   | 99.99 | -  | -  | -   | -  | -  | -  |
| ได้จากการลงทุน | โฮลดิ้งส์ จำกัด   |       |    |    |     |    |    |    |
+--------------+---------------+-------+----+----+-----+----+----+----+
| รายได้อื่น      | บริษัท เอ็มเอฟ   | 99.99 | 1  | 8. | 14  | 4. | 1  | 2. |
|              | โฮลดิ้งส์ จำกัด   |       | 8. | 35 | .15 | 94 | 1. | 78 |
|              |               |       | 96 |    |     |    | 69 |    |
+--------------+---------------+-------+----+----+-----+----+----+----+
| รวมทั้งสิ้น      |               |       | 22 | 10 | 286 | 10 | 42 | 10 |
|              |               |       | 7. | 0. | .29 | 0. | 1. | 0. |
|              |               |       | 16 | 00 |     | 00 | 52 | 00 |
+--------------+---------------+-------+----+----+-----+----+----+----+